วิกฤติการณ์ทางเศรษฐกิจ ส่งผลกระทบต่อการจำหน่ายผลิตภัณฑ์ที่มาจากป่า อย่างร้ายแรง
รายงานฉบับใหม่ของคณะกรรมการฝ่ายเศรษฐกิจ ด้านยุโรปแห่งสหประชาชาติระบุว่า วิกฤติการณ์ทางเศรษฐกิจกระทบกระเทือนตลาดจำหน่ายผลิตภัณฑ์ ที่มาจา
และว่าวิกฤติการณ์การเคหะในสหรัฐ และยุโรปนั้นมีส่วนทำให้การใช้ผลิตภัณฑ์ที่มาจากป่าลดลงไปมากที่สุดในหมู่ 56 ประเทศ ในย่านที่คณะกรรมการติดตามดูแลสอดส่อง ป่าในโลกราวร้อยละ 42อยู่ในภูมิภาคที่คณะกรรมการฝ่ายเศรษฐกิจด้านยุโรป แห่งสหประชาชาติติดตามดูแลสอดส่องย่านภูมิภาคดังกล่าวประกอบด้วย 56 ประเทศ ซึ่งตั้งอยู่ในยุโรป อเมริกาเหนือเอเชียกลางและประเทศอิสราเอล ภูมิภาคที่ว่านี้เป็นผู้ผลิต ผู้ใช้ผู้ส่งออกและผู้นำเข้าผลิตภัณฑ์ทำจากไม้ และผลิตภัณฑ์กระดาษรายใหญ่ที่สุดของโลก ในปีพุทธศักราช2549 ตลาดสำหรับผลิตภัณฑ์เหล่านั้นทำสถิติสูงสุด แต่คุณเอ็ด เปปเก้ ผู้ชำนาญพิเศษด้านการตลาด เกี่ยวกับผลิตภัณฑ์จากป่าแห่งคณะกรรมการฝ่ายเศรษฐกิจด้านยุโรปแห่งสหประชาชาติรายงานว่าวิกฤติการณ์การเงิน โลกทำให้การใช้ผลิตภัณฑ์จากป่าลดลง 8.5เปอร์เซ็นต์เมื่อปีที่แล้ว ซึ่งนับว่าลดลงอย่างฮวบฮาบที่สุด นับตั้งแต่เกิดวิกฤติการณ์น้ำมันเมื่อปีพุทธศักราช2516 เป็นต้นมา คุณ เอ็ด เปปเก้กล่าวไว้ตอนนี้ว่า "วิกฤติการณ์การเคหะที่เกิดในสหรัฐก่อนและต่อมาเกิดที่ยุโรปเป็นแห่งที่สอง คือต้นเหตุสำคัญที่สุด ที่ทำให้เกิดสภาพการณ์เช่นนั้นทั้งนี้เพราะบ้านที่สร้างในสหรัฐอย่างเช่นเมื่อปีพุทธศักราช2549คือเมื่อปีที่แล้วนี่เอง มีจำนวนเกือบสองล้านสองแสนหลังการที่การก่อสร้างบ้านลดลงราว 75 เปอร์เซ็นต์ก็หมายถึงว่า อุปสงค์ด้านผลิตภัณฑ์ทำจากไม้และผลิตภัณฑ์กระดาษลดลงไปราว75 เปอร์เซ็นต์เช่นกัน" รายงานตั้งข้อสังเกตว่า ย่านอเมริกาเหนือใช้ผลิตภัณฑ์เหล่านั้นน้อยลงมากที่สุดคือน้อยลงไปเกือบ 12.7 เปอร์เซ็นต์ รองลงมาได้แก่ย่านยุโรป ซึ่งลดลงไปเกือบ 6เปอร์เซ็นต์ แต่ทว่ารายงานนั้นระบุด้วยว่าประเทศในย่านเครือจักรภพแห่งรัฐอิสระรวมทั้งรัสเซียด้วยใช้ผลิตภัณฑ์จากป่าเพิ่มขึ้นกว่าสามเปอร์เซ็นต์ บรรดาเศรษฐกรของสหประชาชาติกล่าวว่า การที่อุปสงค์ลดลงยังผลให้โรงเลื่อยปิดทำการและมีการสูญเสียตำแหน่งงานทั่วย่านดังกล่าว แต่พวกเขาคิดว่าเครื่องบ่งชี้ในชั้นแรกที่แสดงว่าการก่อสร้างบ้านในสหรัฐกลับคึกคักขึ้นใหม่ ทำให้เป็นลางดีสำหรับอุตสาหกรรมทำไม้ ข้อที่น่าสังเกตอีกเรื่องที่นับว่าส่อลางที่ดีเช่นกันก็คือรายงานพบว่าภาคพลังงานจากไม้นั้น ไม่โดนวิกฤติการณ์เศรษฐกิจโลกคุกคามเลยรายงานระบุด้วยว่าอุปสงค์ด้านแหล่งพลังงานที่มีให้ใช้อย่างพอเพียงรวมทั้งไม้ชีวมวลยังคงขยายตัวอย่างสม่ำเสมอทั้งนี้เพราะนโยบายส่งเสริมของรัฐบาลที่มีจุดมุ่งจะแก้ไขการเปลี่ยนแปลงของสภาพภูมิอากาศและการสร้างสรรค์ความมั่นคงด้านพลังงาน คุณ เอ็ด เปปเก้ผู้ชำนาญพิเศษด้านการตลาด เกี่ยวกับผลิตภัณฑ์จากป่าแห่งสหประชาชาติกล่าวว่าขณะนี้มีการพุ่งความสนใจไปที่เรื่องการผลิตเชื้อเพลิงชีวมวลจากพืชผล ที่ไม่นำมาใช้เป็นอาหาร มากกว่าจากพืชผลอย่างเช่นข้าวโพดหรือถั่วเหลืองซึ่งเป็นอาหารสำหรับเลี้ยงมนุษย์และสัตว์ ซึ่งเป็นเรื่องที่ดีเขาคิดว่าไม้เป็นแหล่งทรัพยากรที่ดี สำหรับการใช้เชื้อเพลิงชีวมวล รายงานฉบับนั้นคลุมถึงจีนด้วยทั้งๆ ที่จีนมิได้อยู่ในย่านที่คณะกรรมการฝ่ายเศรษฐกิจด้านยุโรปแห่งสหประชาชาติมีหน้าที่ติดตามดูแลสอดส่องทั้งนี้เพราะจีนเป็นผู้ส่งออกเครื่องตกแต่งบ้านเรือนรายใหญ่ที่สุดของโลกและยังเป็นประเทศที่นำเข้าวัสดุที่เป็นไม้ซึ่งยังไม่มีการแปรรูปรายใหญ่มากรายหนึ่งด้วย รายงานกล่าวว่า ผลิตภัณฑ์จากป่า ที่จีนผลิตออกมานั้นสูงขึ้นกว่าเดิม23 เปอร์เซ็นต์ในปีพุทธศักราช 2551 ทั้งนี้เพราะการขยายตัวของเศรษฐกิจ เป็นแรงขับดันและแผนการที่จีนจะลงทุนในภาคที่เกี่ยวกับป่าเป็นเงินหลายพันล้านเหรียญสหรัฐจีนดำเนินงานตามแผนการดังกล่าวก็เพราะรัฐบาลต้องการจะกระตุ้นอุปสงค์ภายในเมืองจีนนั่นเอง